**Colind de Crăciun**

*Iulia Dragomir*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Colind de Crăciun

Leru-i ler, bob de lumină,

dor îmi e de luna plină,

dor de focul sfânt din vatră,

să vin cu tava-ncărcată,

ca o zână fermecată,

s-aud câinii cum mă latră,

când ies fluierând pe cale,

când la deal și când la vale,

să alerg râzând și-n ploaie

să nu-mi pese de șiroaie,

să privesc în jarul nopții

și să simt sărutul sorții.

Leru-i ler, bob de senin,

dor îmi e de drumul lin,

surâs decantat în gând,

dar în cer și pe pământ,

de crezul în glas curat.

Mă strigă sau m-a strigat?

Leru-i ler, bob de frumos,

Astăzi s-a născut Hristos!

(25.12.2019-Iulia Dragomir)